recursal/SuperWikiNEXT-32B huggingface dataset:
**লিডস গ্র্যান্ড মসজিদ** (এলজিএম) হলো নিয়মিত ১২০০ মুসুল্লি একত্রে নামাজ আদায় করতে পারে এমন লিডসের একটি মসজিদ। এটি যুক্তরাজ্যের ৯ উডসলে রোড, হাইড পার্ক, লিডস, এলএস৬ ১এসএন ওয়েস্ট ইয়র্কশায়ারে অবস্থিত। মসজিদে পুরুষ ও মহিলা উভয় উপাসকদের জন্য সুবিধাসহ একটি বিচিত্র এবং মিশ্র জাতিগত জামাত রয়েছে। জুমার নামাজের খুতবা আরবির পাশাপাশি ইংরেজিতেও দেওয়া হয়।

মসজিদটির ইমাম হলেন শেখ ড. মোহাম্মদ তাহের এবং আবাসিক ইসলামী পণ্ডিত হলেন শেখ আবদুল্লাহ আল জুদাই'।

এটি লিডসের প্রথম মুসলিম স্কাউট গ্রুপের আবাস। ২০০৬ সালে ১৫ জন স্কাউট নিয়ে এটি চালু হয়।

নির্মাণ
-------

মসজিদটি মূলত ডেরেক ওয়াকার কর্তৃক ডিজাইনকৃত সেক্রেড হার্ট চার্চ ছিল যা ১৯৬৫ সালে সম্পূর্ণ হয় এবং এটি ১৯৬০-এর দশকে নির্মিত সবচেয়ে আকর্ষণীয় চার্চগুলোর একটি। এটি ১৯৯৩ সালে বন্ধ করে বিক্রি করে দেওয়া হয় এবং ১৯৯৪ সালে সংযুক্ত আরব আমিরাতের আবুধাবির সাইফ বিন মুহাম্মাদ আল-নিহায়ান এর অর্থায়নে রূপান্তরিত হয়। গির্জাটি সপ্তাহের দিনগুলোতে ব্যবহৃত একটি ছোট প্রার্থনা কক্ষে রূপান্তরিত হয় এবং মূল কক্ষের পিছন দিকে মহিলাদের জন্য একটি গ্যালারি তৈরি করা হয়। এর দাগযুক্ত কাঁচের জানালা ও সুস্পষ্ট খ্রিস্টীয় প্রতীকগুলো সরিয়ে ফেলা হয় এবং ওজুখানা স্থাপিত হয়।

প্রধান কক্ষে বিশাল ফাঁকা জায়গা রয়েছে যা মানব প্রতিধ্বনি সংক্রান্ত পরীক্ষার-নিরীক্ষার কাজে ব্যবহৃত হয়।

২০১৩ সালে একটি অস্বাভাবিক ঝড় ছাদের কিছু অংশ উড়িয়ে নিয়ে যায়, ফলে বৃষ্টির কারণে ব্যাপক ক্ষতি হয়।

বৈশিষ্ট্য
---------

প্রধান কক্ষ
মসজিদটিতে পুরুষ এবং মহিলা উভয়ের জন্য প্রার্থনা কক্ষ রয়েছে। এছাড়া এটিতে বক্তৃতা কক্ষ, একাধিক কাজের জন্য ব্যবহৃত বেসমেন্ট, গ্রন্থাগার ও খাদ্য পরিবেশনের জন্য রান্নাঘর রয়েছে। মসজিদের চারপাশ উদ্যান দ্বারা বেষ্টিত এবং ২০ টি গাড়ি রাখার জায়গা রয়েছে। সংযুক্ত বাড়ির ভাড়া মসজিদটির আয়ের একটি উৎস।

চিত্রশালা
---------

মসজিদের অভ্যন্তরের মিহরাবমসজিদের বহির্ভাগ

আরও দেখুন
---------

* যুক্তরাজ্যে ইসলাম
* যুক্তরাজ্যের মসজিদের তালিকা
* বার্মিংহাম কেন্দ্রীয় মসজিদ
* মদিনা মসজিদ (শেফিল্ড)
* শেফিল্ড

তথ্যসূত্র
---------

1. 1 2  "Welcome to Leeds Grand Mosque"। *www.leedsgrandmosque.com*। Leeds Grand Mosque। ২০১৯। সংগ্রহের তারিখ ১০ মার্চ ২০১৯।
2. 1 2  *The Times*, 24 August 2002   ওয়েব্যাক মেশিনে আর্কাইভকৃত ২১ জুলাই ২০১২ তারিখে"At your service" by Daniel Crewe
3. ↑  "Our Team"। *www.leedsgrandmosque.com*। Leeds Grand Mosque। ২০১৯। সংগ্রহের তারিখ ১০ মার্চ ২০১৯।
4. 1 2  "1st Muslim Scout Group Launches"। *Cycscouts*। ২০০৮-১২-০৩ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২১।
5. 1 2  Minnis, John. (২০০৭)। *Religion and place in Leeds*। Mitchell, Trevor. English Heritage.। Swindon: English Heritage। আইএসবিএন 1-905624-48-4। ওসিএলসি 171110284।
6. ↑  "History of Leeds Grand Mosque"। ২০১১-০৭-০১ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২১।
7. ↑  D. Waters, H. Abulala (২০০১)। "Proceedings of the 2001 International Conference on Auditory Display, Espoo, Finland, July 29-August 1, 2001" (পিডিএফ)। পৃষ্ঠা ১৯১-১৯৬। সংগ্রহের তারিখ ৯ ফেব্রুয়ারি ২০২১।
8. ↑  "SOS call at Leeds mosque left exposed by freak storm"। *Yorkshire Evening Post*। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২১।

বহিঃসংযোগ
---------


উইকিমিডিয়া কমন্সে **লিডস গ্র্যান্ড মসজিদ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**হানজালা ইবনে আবি আমির** (আরবী: ﺣﻨﻈﻠـة ﺍﺑﻦ ﺍﺑﻲ ﻋﺎﻣﺮ) ছিলেন মুহাম্মদ সা. এর একজন সাহাবা। হানজালার উপাধি গাসীলুল মালায়িকা ও তাকী। তিনি আনসারদের মধ্যকার বনু আউজ গোত্রের লোক ছিলেন। তার বাবা আবু আমির একজন খ্রিস্টান ছিলেন।

জীবনী
-----

হানজালা মদীনার আউস গোত্রের আমর ইবন আউফ শাখার সন্তান। তার পিতার নাম আবু ’আমির ’আমর, মতান্তরে ’আবদু ’আমর, তার মাতার নাম জানা যায় না।

হানজালা ইসলাম গ্রহণের পরে তার পিতার ইসলাম বিরোধীতার কারণে সে মুহাম্মদ স. এর কাছে আবেদন জানা যে নবী অনুমতি দিলে সে তার পিতাকে হত্যা করবে। কিন্তু মুহাম্মদ স. তার আবেদনে সম্মতি জানান নাই।

হানজালার বদর যুদ্ধে যোগ না দেওয়ার কারণ জানা যায় না। তবে উহুদ যুদ্ধে যোগ দিয়েছিলেন যা ছিল তার ইসলামী জীবনের প্রথম ও শেষ যুদ্ধ।

মৃত্যু
------

হানজালা ২৪ বছর বয়সে উহুদের ময়দানে পৌত্তলিকদের বিরুদ্ধে যুদ্ধে শহীদ হন। হানজালা তার বিবাহের রাত্রে নববধু, আবদুল্লাহ ইবনে উবাই এর বোন, জামিলাকে রেখে জিহাদে যোগ দিতে বেরিয়ে পড়েন। তিনি গোসলের সময় পাননি। মুহাম্মদ স. বলেন, ফেরেশতাগণ স্বর্গ ও পৃথিবীর মাঝে রূপালী পাত্রে রক্ষিত পরিষ্কার বৃষ্টির পানিতে তাকে গোছল করিয়েছেন। হানজালা তাই **গাসিলিল আল মালাইকা** (আরবী: غسيل الملائكة) বা যাকে "ফেরেশতাগণ গোছল করায়" উপাধি দেয়া হয়।

বদর যুদ্ধে আবূ সুফইয়ানের পুত্র হানজালা মুসলিম বাহিনীর হাতে নিহত হয়। উহুদে এই হানজালাকে হত্যার পর সে মন্তব্য করে,‘হানজালার পরিবর্তে হানজালা।’

হানজালার পুত্র আব্দুল্লাহ ইবনে হানজালা প্রথম উমাইয়া খলিফা ১ম ইয়াজিদের বিরুদ্ধে মদিনার সৈন্য বাহিনীর নেতৃত্ব দেন।

তথ্যসূত্র
---------

1. ↑  Hazrat Hanzala (رضي الله عنه)
2. ↑  "Portraits of youths"। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।
3. ↑  The Book of the Jihad of 'Ali ibn Tahir al-Sulami (d. 1106)
4. ↑  The History of al-Tabari Vol. 7: The Foundation of the Community
5. ↑  Rights of the Prophet
6. ↑  "Hanzala bin Abi 'Amir al-Rahib"। ২১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।
7. ↑  The Life of Muhammad: Al-Waqidi's Kitab Al-Maghazi
**ডাঃ কৃষ্ণধন ঘোষ** (কেডি ঘোষ নামেও পরিচিত) (১৮৪৪-১৮৯২) একজন বাঙালী ডাক্তার যিনি ব্রিটিশ ভারতের বিহারের পাটনায় জন্মগ্রহণ করেন৷ তাঁর পৈতৃক নিবাস অধুনা পশ্চিমবঙ্গের হুগলী জেলার কোন্নগর। তিনি কলকাতা থেকে ডাক্তারি পাস করে যুক্তরাজ্যে উচ্চশিক্ষা নেন। তিনি প্রথম বাঙালি হিসেবে এমডি ডিগ্রি অর্জন করেন। কর্মজীবনের বেশিরভাগ সময় তিনি অধুনা বাংলাদেশের রংপুর ও খুলনা জেলায় অতিবাহিত করেন। খুলনা শহরেই তিনি মৃত্যুবরণ করেন। তার নামে খুলনা শহরের প্রধান একটি সড়কের নামকরণ করা হয় কেডি ঘোষ সড়ক। বিপ্লবী ও ঋষি শ্রী অরবিন্দ ঘোষ ও ‘অগ্নিযুগের সাগ্নিক পুরোহিত’ বারীন্দ্রকুমার ঘোষ তার দুই সন্তান।

ব্যক্তিজীবন
-----------

কৃষ্ণধন ১৮৪৪ সালে পাটনায় জন্মগ্রহণ করেন। তাঁর পৈতৃক নিবাস অধুনা পশ্চিমবঙ্গের কোন্নগর ৷ তিনি এই কোন্নগর এর প্রাচীন ঘোষবংশের সন্তান৷ তাঁর পিতার নাম ছিলো কালীপ্রসাদ (অথবা কালীচরণ) যিনি কোলকাতা থেকে আট মাইল দূরে হুগলী জেলার কোন্নগরের বসবাস করতেন। এরপরে কর্মজীবন কাটান পাটনায় যেখানে কৃষ্ণধন জন্মগ্রহণ করেন।

১৮৫৮ সালে কোন্নগরের উচ্চ বিদ্যালয় থেকে ঘোষ এন্ট্রান্স পরীক্ষায় উত্তীর্ণ হন। এর চার বছর পর কলকাতা মেডিকেল কলেজে চতুর্থ বর্ষে পড়া অবস্থায় ভারতীয় জাতীয়তাবাদের অগ্রদূত রাজনারায়ণ বসুর জ্যেষ্ঠা কন্যা **স্বর্ণলতা দেবীর** সাথে পরিণয়সূত্রে আবদ্ধ হন। ১৮৬৯ সালে ডাঃ ঘোষ ইংল্যান্ড যান এবং স্কটল্যান্ডের এ্যাবার্ডিন বিশ্ববিদ্যালয় থেকে সেসময়কার দুর্লভ এম.ডি (ডক্টর অব মেডিসিন) ডিগ্রী অর্জন করেন। তিনি প্রথম বাঙালি যিনি এম.ডি ডিগ্রি অর্জন করেন।

কর্মজীবন
--------

ঘোষ বিলেত থেকে উচ্চ ডিগ্রী নিয়ে দেশে ফিরে রংপুর জেলার সিএমও (চীফ মেডিকেল অফিসার) হিসাবে যোগ দেন। ১৮৭২ সালে জেলা শহর রংপুর থেকে তৎকালীন মহকুমা শহর খুলনায় বদলি হয়ে আসেন। এই বছরেই কলকাতায় স্বর্ণলতা দেবীর এক বান্ধবীর বাড়িতেই ১৫ আগস্ট শ্রীঅরবিন্দের জন্ম হয় এবং তার অব্যবহিত পরেই কে ডি ঘোষ সপরিবারে খুলনায় চলে আসেন। ১৮৮২ সালে খুলনা মহকুমা থেকে জেলায় উন্নীত হবার পর ১৮৮৮ সালে ডাঃ কৃষ্ণধন ঘোষ খুলনা পৌরসভার সরকার-মনোনীত চেয়ারম্যান হিসাবে অতিরিক্ত দায়িত্বভার গ্রহণ করেন মৃত্যুর পূর্ব পর্যন্ত সে দায়িত্বে নিযুক্ত ছিলেন। খুলনার এই নতুন মর্যাদার ফলশ্রুতিতে ডাঃ ঘোষ সিএমও থেকে সিভিল সার্জন পদে অভিষিক্ত হন।

মৃত্যু
------

ডা. ঘোষ ১১ নভেম্বর ১৮৯২ সালে খুলনা শহরে মৃত্যুবরণ করেন।

সমাজসেবা
--------

পৌর এলাকার ভৌত কাঠামো, বিশেষ করে রাস্তাঘাট নির্মাণের জন্য দক্ষ ও বলিষ্ঠ শ্রমিক এতদাঞ্চলে সহজলভ্য ছিল না সেদিন। এই সমস্যার সমাধানে ডাঃ ঘোষ সুদূর বিহার অঞ্চল থেকে ব্যক্তিগত উদ্যোগে বহু আদিবাসী পরিবারকে খুলনায় নিয়ে আসেন। এরা পরবর্তীতে এই অঞ্চলে ‘বুনো’ নামে পরিচিতি পায়। কথিত আছে পথ্য হিসাবে গরুর দুধ সংস্থানে অক্ষম দরিদ্র জনের অসহায়ত্ব মোচনে তিনি খুলনায় আশি তোলার পরিবর্তে একশত কুড়ি তোলায় সের-এর প্রচলন করেন।

কেডি ঘোষের নামে রংপুরের কে ডি ক্যানাল (যা পরবর্তীকালে সংস্কার করে নামান্তরিত হয়েছে) এবং খুলনার কে ডি ঘোষ রোড নামকরণ করা হয়।

তথ্যসূত্র
---------

1. ↑  *ঋষি অরবিন্দ*, অমৃতলাল বন্দ্যোপাধ্যায়, বিশ্বাস পাবলিশিং হাউস, কলিকাতা, দ্বিতীয় প্রকাশ ১৩৭১ বঙ্গাব্দ, পৃ. ৬
2. ↑  "ডাঃ কৃষ্ণধন ঘোষ নামে গ্রন্থের মোড়ক উন্মোচন"। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৮।
3. ↑
4. ↑
5. ↑  *ঋষি অরবিন্দ*, অমৃতলাল বন্দ্যোপাধ্যায়, বিশ্বাস পাবলিশিং হাউস, কলিকাতা, দ্বিতীয় প্রকাশ ১৩৭১ বঙ্গাব্দ, পৃ. ৬
6. ↑  "Personalia / Krishna Dhan Ghose"। *www.aurobindo.ru*। [*স্থায়ীভাবে অকার্যকর সংযোগ*]
**কৃষ্ণনগর সাধারণ গ্রন্থাগার** হল নদীয়া জেলার প্রাচীনতম ও ঐতিহ্যশালী গ্রন্থাগার। ১৮৫৬ সালে কৃষ্ণনগর শহরে এই গ্রন্থাগার প্রতিষ্ঠিত হয়।

ইতিহাস
------

প্রাথমিকভাবে কৃষ্ণনগর সরকারী কলেজে জেলার শিক্ষানুরাগীদের নাগরিক সভায় একটি গ্রন্থাগার তৈরীর সিদ্ধান্ত হয়। এই সভায় উপস্থিত ছিলেন ইয়ং বেঙ্গল প্রভাবিত প্রগতিশীল চিন্তায় উদ্বুদ্ধ মহারাজা শ্রীশচন্দ্র রায়, জেলা বিদ্যালয় পরিদর্শক হজসন প্র্যাট, বাবু রামলোচন ঘোষ প্রমুখ। গ্রন্থাগারটি ১৮৫৬ সালের ১ জুলাই প্রতিষ্ঠিত হয় ও প্রথম নামকরণ হয় দ্য কৃষ্ণনগর পাবলিক লাইব্রেরী অ্যান্ড রিডিং ক্লাব (The Krishnagar Public Library and Reading Club)। তদানীন্তন ব্রিটিশ সরকারী আধিকারিক, শিক্ষিত ও বিত্তশালী স্বদেশীয় মানুষজন এর সদস্য হন। ১৯০৫ সালে বঙ্গভঙ্গ আন্দোলন, সশস্ত্র বিপ্লবী আন্দোলন, স্বাধীনোত্তর খাদ্য আন্দোলন এবং নানা সামাজিক-সাংস্কৃতিক কর্মকান্ডের সাথে এই গ্রন্থাগারটি জড়িত ছিল। নদীয়া জেলার মুক্তিকামী আন্দোলনের কেন্দ্র হিসেবে এই গ্রন্থাগার ও সংলগ্ন টাউন হল ময়দানে বিভিন্ন সময় পদার্পণ করেছেন বাঘা যতীন, অনন্তহরি মিত্র, বসন্ত বিশ্বাস, দ্বিজেন্দ্রলাল রায়, কাজী নজরুল ইসলাম, হেমন্তকুমার সরকার, বিজয়লাল চট্টোপাধ্যায়, শিবরাম গুপ্ত, তারকদাস বন্দ্যোপাধ্যায়, অমৃতেন্দু মুখোপাধ্যায় প্রমুখেরা। জাতীয় স্তরের নেতাদের মধ্যে সুভাষচন্দ্র বসু, রাজেন্দ্র প্রসাদ, মদনমোহন মালব্য, সুরেন্দ্রনাথ বন্দ্যোপাধ্যায়, বিপিনচন্দ্র পাল, স্যার আশুতোষ মুখোপাধ্যায়, ডাঃ বিধানচন্দ্র রায়, জ্যোতি বসু সহ বহু রাজনৈতিক ব্যক্তিত্ব সাধারণ গ্রন্থাগারের মাঠে বক্তৃতা করে গেছেন।

তথ্যসূত্র
---------

1. ↑  "Krishnanagar Public Library"। সংগ্রহের তারিখ ২৩ জুলাই ২০১৮।
2. ↑  "ভাঙ্গা গড়ার ১৬২ বছর: কৃষ্ণনগর পাবলিক লাইব্রেরী"। সংগ্রহের তারিখ ২৩ জুলাই ২০১৮।
মূলত কোম্পানী শাসনামলেই মহেশখালী দ্বীপটি ইংরেজদের নজরে পড়ে। সাগরের মাঝখানে অবস্থিত মনোরম দ্বীপটি, ১৭৭৯ খ্রিষ্টাব্দে রবার্ট ওয়ারলেজ নামক জনৈক ইংরেজ কর্মচারী, বন্দোবস্তি নেবার জন্য আবেদন করলে ১৭৮২ খ্রিষ্টাব্দে চট্টগ্রামে, দ্বীপটি বন্দোবস্তি সংক্রান্ত দলিল সম্পাদিত হয়।
১৭৮২ সালের ২০ নভেম্বর রবার্ট ওয়ারলেজ চট্টগ্রামের ইংরেজ কালেক্টর চার্লস ক্রাফটস-এর কাছে ২০,০০০ টাকার বিনিময়ে দ্বীপটি হস্তান্তর করেন। কিন্তু চট্টগ্রাম থেকে দুরত্ব আর যোগাযোগের অসুবিধার কারণে জনাব ক্রাফটস স্থানীয় দেওয়ান কালিচরণ কানুনগোর কাছে ৪০,০০০ টাকার বিনিময়ে দ্বীপটির মালিকানা হস্তান্তর করেন। কালিচরণ কানুনগো নিঃসন্তান ছিলেন। চণ্ডিচরণ নামক এক ছেলেকে তিনি দত্তক পুত্ররূপে গ্রহণ করেন। ১৭৯০ খ্রিষ্টাব্দে কালিচরণ কানুনগোর মৃত্যু হলে তার স্ত্রী প্রভাবতী মহেশখালীর মালিক হন।
প্রভাবতির জীবদ্দশায় চণ্ডিচরণ শরৎচন্দ্র নামক এক পুত্রসন্তান রেখে মৃত্যুবরণ করলে ১৭৯৩ খ্রিষ্টাব্দের চিরস্থায়ী বন্দোবস্তের সময় শরৎচন্দ্র অপ্রাপ্তবয়স্ক থাকায় প্রভাবতীর নামে বন্দোবস্ত হয়। পরে শরৎচন্দ্র মহেশখালী দ্বীপের প্রজাবৎসল জমিদার হন। তিনিই জনসাধারণের পানীয় জলের অভাব মোচনের জন্য বিশাল একটি দীঘি খনন করেন (যা বর্তমানে উপজেলা প্রশাসনের সম্মুখে অবস্থিত)। পাকিস্তান সৃষ্টির পর ১৯৫০ খ্রিষ্টাব্দে নুরুল আমিন সরকার কর্তৃক জমিদারী প্রথার বিলোপ ঘোষণার পূর্ব পর্যন্ত শ্রীযুক্ত বাবু অজিত কুমার রায় বাহাদুর চৌধুরী মহেশখালী দ্বীপের জমিদার ছিলেন। বাবুদের মূল বাড়ি চট্টগ্রাম জেলার আনোয়ারা উপজেলার পরৈকোড়া গ্রামে। অজিত কুমার রায় বাহাদুর প্রজাবৎসল ও শিক্ষানুরাগী ছিলেন।
**খুলনা কালেক্টরেট পাবলিক স্কুল এন্ড কলেজ** খুলনা জেলায় অবস্থিত খুলনা জেলা প্রশাসনের প্রত্যক্ষ তত্ত্বাবধানে পরিচালিত একটি স্বনামধন্য শিক্ষাপ্রতিষ্ঠান। ২০১৫ সালে প্রতিষ্ঠার পর থেকেই বিদ্যালয়টির ছাত্র-ছাত্রীদের পাবলিক পরীক্ষার ফলাফল এবং খেলাধুলা, সাংস্কৃতিক ও অন্যান্য সহশিক্ষা কর্মকাণ্ডের ভিত্তিতে খুলনা জেলার শীর্ষস্থানীয় শিক্ষাপ্রতিষ্ঠান হিসেবে গণ্য হয়ে আসছে। কঠোর শৃঙ্খলা রক্ষা, মানসম্মত শিক্ষা প্রদান ও পাবলিক পরীক্ষাসমূহে ধারাবাহিক ভালো ফলাফল এবং সুসংগঠিত ও নিয়মিত সহশিক্ষা কার্যক্রম পরিচালনার মাধ্যমে সুনাগরিক গঠনে খুলনা অঞ্চলে খুলনা ক্যান্টনমেন্ট বোর্ড স্কুল এন্ড কলেজ বিখ্যাত।

ইতিহাস
------

২০১৪ সালে খুলনার শিক্ষার মান বৃদ্ধির তৎকালীন জেলা প্রশাসক মোঃ মোস্তফা কামাল একটি স্কুল প্রতিষ্ঠার উদ্যোগ নেন; যার অর্থায়নের ভার ছিলো খুলনা জেলা প্রশাসনের হাতে। পরবর্তীতে খুলনার বিশিষ্ট ব্যক্তিবর্গ, রাজনৈতিক ব্যক্তিবর্গ, শিক্ষাবিদ, সুশীল সমাজ, সাংবাদিক এবং জেলা প্রশাসনের উচ্চপদস্থ কর্মকর্তাবৃন্দের সমন্বিত সিদ্ধান্তের ভিত্তিতে ৮ ফেব্রুয়ারি, ২০১৫ তারিখে খুলনা কালেক্টরেট পাবলিক স্কুল এন্ড কলেজ প্রতিষ্ঠিত হয়।

নেতৃত্ব
-------

খুলনা কালেক্টরেট স্কুল এন্ড কলেজ সরাসরি **খুলনা জেলা প্রশাসন** এর তত্ত্বাবধানে পরিচালিত হয়। বিদ্যালয়টির পরিচালনা পর্ষদ সভাপতি, অধ্যক্ষ তথা সদস্য সচিব, স্কুল ও কলেজ শাখা থেকে একজন করে শিক্ষক প্রতিনিধি, তিনজন অভিভাবক প্রতিনিধির সমন্বয়ে গঠিত।

প্রতিষ্ঠানের বর্তমান সভাপতিঃ মোঃ মনিরুজ্জামান তালুকদার

অধ্যক্ষঃ এম আবুল বাশার মোল্লা

শ্রেণি, বিভাগ ও শাখা সমূহ
-------------------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে। বিদ্যালয়টি মূলত একটি প্রাথমিক বিদ্যালয় সংযুক্ত উচ্চ মাধ্যমিক বিদ্যালয়। বর্তমানে এ বিদ্যালয়ে ৩য় থেকে দ্বাদশ শ্রেণি পর্যন্ত শিক্ষাদান করা হয়।

ইউনিফর্ম
--------

* ছেলেদের খাকি শার্ট     , নেভি ব্লু প্যান্ট     , সাদা কেডস্      এবং কালো বেল্ট     ; কলেজ শাখার জন্য কালো জুতা

* মেয়েদের ম্যাজেন্টা কামিজ     , কামিজের উপর নীল ক্রস বেল্ট     , কোমরে নীল বেল্ট      এবং সাদা কেডস্     ; কলেজ শাখার কালো জুতা

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এইচএসসি | ৪৩ | ৪৩ | ১০০ |
| ২০২০ | এইচএসসি | ৫৯ | ৫৯ | ১০০ |
| ২০২১ | এইচএসসি | ৩৮ | ৩৬ | ৯৪.৭৪ |
|

সহশিক্ষা কার্যক্রম
------------------

এ প্রতিষ্ঠানে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়। 

### ক্লাব কথন

1. বিতর্ক ক্লাব
2. ইংলিশ ল্যাঙ্গুয়েজ ক্লাব
3. সাহিত্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* খুলনা মহানগর
* খুলনা জেলা
* খুলনা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, খুলনা কালেক্টরেট পাবলিক স্কুল ও কলেজ"। *kcpscbd.edu.bd*। সংগ্রহের তারিখ ২০২২-১১-০৬।
2. ↑  "পরিচালনা পর্ষদ, খুলনা কালেক্টরেট পাবলিক স্কুল ও কলেজ"। *kcpscbd.edu.bd*। সংগ্রহের তারিখ ২০২২-১১-০৬।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১১-০৬।
**গোরেপানি** (নেপালি ভাষায়: घोरेपानी) উত্তর-মধ্য নেপালের মিয়াগদি জেলার ধাউলাগিরি অঞ্চলে অবস্থিত একটি গ্রাম। মিয়াগদি জেলার রাজধানী বেনি থেকে গোরেপানি ১৭ কিলোমিটার দূরে অবস্থিত। গ্রামটি ২৮৭৪ মিটার উচ্চতায় অবস্থিত। গ্রামটি অন্নপূর্ণা সংরক্ষিত অঞ্চলে অবস্থিত। ট্রেকার ও পর্যটকদের জন্য এখানে বেশ কয়েকটি অতিথিশালা রয়েছে। এসব অতিথিশালায় ট্রেকার ও পর্যটকরা খাবার খেতে পারে ও রাত্রিযাপন করতে পারে। গোরেপানি থেকে ট্রেকাররা সাধারণত পুনহিলে যায় অন্নপূর্ণা পর্বতশ্রেণীর উপরে সূর্যোদয় দেখার জন্য। পুনহিল গোরেপানির কাছেই অবস্থিত একটি পাহারচূড়া, যেটির উচ্চতা ৩২১০ মিটার।

প্রাচীনকালে ব্যবসায়ীরা তাদের ঘোড়াকে পানি খাওয়ানোর জন্য এই গ্রামে বিশ্রাম নিত বলে কালক্রমে এর নাম গোরেপানি হয়েছে।

অন্নপূর্ণা বেস ক্যাম্প সহ বেশ কয়েকটি ট্রেকিং পথ গোরেপানি হয়ে গিয়েছে। দক্ষিণ-পূর্ব থেকে বিরেঠান্টি গ্রাম থেকে প্রায় ১০ ঘণ্টা (পথগামীর দ্রুতির উপর নির্ভরশীল) হেঁটে গোরেপানি পৌছানো সম্ভব। তবে গোরেপানি পৌছানোর আগে ট্রেকাররা সাধারণত এর আগের উচ্চতায় নিচু কোন গ্রামে রাত্রিযাপন করে থাকে। কারণ গোড়েপানি গ্রামটি অধিক উচ্চতায় অবস্থিত এবং এর আগের কোন জায়গায় রাত্রিযাপন করলে সম্ভাব্য উচ্চতাজনিত অসুস্থতা রোধ করা যায়। উত্তর-পশ্চিম দিক থেকে তাতোপানি গ্রাম হয়ে গোরেপানি পৌছানো সম্ভব। তাতোপানি থেকে গোরেপানির পথটি শিখা, ডানা এবং চিত্রে গ্রামের মধ্য দিয়ে গেছে।

* গোরেপানি
* 
* 
* 
* 
* 
* 

পুনহিল থেকে দৃশ্যমান অন্নপূর্ণা পর্বতশ্রেণী। বামদিকে ধাউলাগিরি পর্বত।

তথ্যসূত্র
---------

বহিঃসংযোগ
---------

* Wikimapia
**কামতা রাজুলা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷ রাজ্যটির রাজধানী ছিলো বর্তমান রাজুলা গ্রামে৷

ইতিহাস
------

১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ কামতা রাজুলা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷ ১৯৪৭ খ্রিস্টাব্দে ভারতের স্বাধীনতা লাভের এক বছর পর রাজ্যটি বিন্ধ্যপ্রদেশের অন্তর্গত হয়৷

জনশ্রুতি অনুসারে কামতা রাজুলা ছিলো সেই জায়গাগুলির একটি যেখানে শ্রীরামচন্দ্র তার বনবাসের সময়ে বসবাস করেছিলেন৷ এখানে একটি পুরানো উপাসনালয়ও রয়েছে৷ রাজ্যের রাজধানী রাজুলা কারবি রেলওয়ে স্টেশন থেকে ১৫ কিলোমিটার দূরত্বে অবস্থিত৷

### শাসকবর্গ

কামতা রাজুলা দেশীয় রাজ্যের শাসকগণ রাও উপাধিতে ভূষিত হতেন৷

#### রাও

* ১৮১২ - ১৮৭৩ গোপাল লাল
* ১৮৭৩ - ১৮.. ভরত প্রসাদ
* ১৮৯২ - ১৯০৬? রাম প্রসাদ
* ১৯২৮ - ১৯৪৬ রাধা কিষণ
* ১৯৪৬ - ১৯৪৮ রাজীবনন্দন প্রসাদ

তথ্যসূত্র
---------

1. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
2. ↑  Great Britain India Office. *The Imperial Gazetteer of India.* Oxford: Clarendon Press, 1908
3. ↑  Indian Princely States
4. ↑  "Indian states before 1947 K-W"। *www.rulers.org*। সংগ্রহের তারিখ ২০১৯-০৮-২০।
***চারমূর্তি*** একটি বাংলা হাস্যরসাত্মক চলচ্চিত্র যার পরিচালক হলেন উমানাথ ভট্টাচার্য। ১৯৭৮ সালে মোক্ষদা ফিল্মস নির্মিত এই ছবিটি নারায়ণ গঙ্গোপাধ্যায়ের টেনিদা কাহিনী *চারমূর্তি*'র ওপর ভিত্তি করে তৈরী। এই সিনেমায় টেনিদার ভূমিকায় অভিনয় করেন চিন্ময় রায়।

কাহিনী
------

পরীক্ষার শেষে টেনিদা ও তার তিন শাগরেদ ক্যাবলা, প্যালা, হাবুল সকলে মিলে বেড়াতে যায় ঝন্টিপাহাড়ী। রামগড়ের কাছে পাহাড় জংগলে ঘেরা ঝন্টিপাহাড়ীতে একটি বাংলো কিনেছেন ক্যাবলার মেসোমশাই। সেখানে ভূতের উৎপাত। ট্রেনে যাওয়ার সময় টেনিদা বাহিনীর সাথে ঝামেলা বেঁধে যায় সাধু ঘুটঘুটানন্দ ও তার বিশালদেহী চ্যালা গজেশ্বরের সাথে। তাদের হাত থেকে পালিয়ে শেষ পর্যন্ত ঝন্টিপাহাড়ী বাংলোতে পৌঁছায় টেনিদারা। সেখানে চাকর ঝন্টুরাম বদখত চেহারার হলেও যত্ন-আত্তি করে তাদের। রাত্রে বাড়িটিতে ভুতুড়ে কাণ্ডকারখানা দেখে চারজনেই আতঙ্কিত হয়ে পড়ে। দলের বাকি তিনজন ভয় পেলেও ক্যাবলা সবার আগে বুঝতে পারে ভূতের নাম করে এখানে কিছু লোক ভয় দেখাচ্ছে। তাদের অন্য কোনো অসৎ উদ্দেশ্য আছে। এদিকে জঙ্গলে ঘুরতে ঘুরতে প্যালা আবিষ্কার করে ফেলে এক গোপন সুড়ঙ্গের যার ভেতরেই অপরাধীদের আস্তানা।

অভিনয়
------

* চিন্ময় রায় - টেনিদা
* কাজল গুপ্ত - ক্যাবলার মা
* সন্তোষ দত্ত - ক্যাবলার মেসোমশাই
* রবি ঘোষ - শেঠ ঢুন্ডুরাম
* শম্ভু ভট্টাচার্য - গজেশ্বর
* বিপ্লব চট্টোপাধ্যায় - পুলিশ অফিসার
* সত্য বন্দ্যোপাধ্যায় - স্বামী ঘুটঘুটানন্দ

তথ্যসূত্র
---------

1. ↑  "'Charmurti' (1978) - Bengali cinema's all-time greatest comedy films"। *The Times of India*। সংগ্রহের তারিখ ২০১৯-০৯-১০।
2. ↑  "নতুন টেনিদা কাঞ্চন"। সংগ্রহের তারিখ ১০ সেপ্টেম্বর ২০১৯। [*স্থায়ীভাবে অকার্যকর সংযোগ*]
3. ↑  "এবার কম্বল খুঁজবেন টেনিদা"। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৯।
**জলঢুপ** ব্রিটিশ শাসনামলে প্রতিষ্ঠিত সিলেট জেলার একটি বিলুপ্ত থানা। ১৮৭৪ সালের ১২ সেপ্টেম্বর সিলেটকে আসামের সাথে সংযুক্ত করা হলে আনারসের জন্য বিখ্যাত জলঢুপ ১৮৭৮ সালে আসামের করিমগঞ্জ মহকুমার অন্তর্ভুক্ত হয়। ১৭৯৩ সালের ২২ মে লর্ড কর্ণওয়ালিসের সময় থানা ব্যবস্থা প্রবর্তন করা হলে জলঢুপ থানা প্রতিষ্ঠিত হয়। ১৯৪৭ সালে ব্রিটিশ ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে  রায় দেয়। কিন্তু গণরায়কে উপেক্ষা করে রেড ক্লিফের রোয়েদাদ করিমগঞ্জ মহকুমার মুসলিম প্রধান তিনটি থানা (পাথারকান্দি, রাতাবাড়ি, বদরপুর) ও করিমগঞ্জের অধিকাংশ অঞ্চল পাকিস্তানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। উল্লেখ্য, জলঢুপ থানা এলাকা এখনো থানা বাজার নামে পরিচিত।

তথ্যসূত্র
---------

1. ↑  "উপজেলার ঐতিহ্য - বিয়ানীবাজার উপজেলা"। *beanibazar.sylhet.gov.bd*। জাতীয় তথ্য বাতায়ন। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।

বহিঃসংযোগ
---------
হেনড্রিক স্ট্রিক, প্রধান তদন্তকারী
**কোভিড-১৯ কেস-ক্লাস্টার-স্টাডি** - যা **হেইনসবার্গ স্টাডি**, **হেইনসবার্গপ্রটোকল** এবং **হেইনসবার্গ** নামেও পরিচিত **একটি প্রোটোকল** যা মূলত গ্যাঙ্গেলট-এ কোভিড -১৯ মহামারী সম্পর্কে একটি গবেষণা।

হেন্ড্রিক স্ট্রিক এর নেতৃত্বে পরিচালিত গবেষণাটিতে উত্তর রাইন-ওয়েস্টফালিয়া সরকার অর্থায়ন করে। বিপণন সংস্থা স্টোরিমেশিন ফেসবুক এবং টুইটারে এর ফলাফল জনসমক্ষে উপস্থাপন করে। কিছু প্রাইভেট এন্টারপ্রাইজও এ গবেষণায় সহ-অর্থায়ন করেছিল।[] এ গবেষণার ফলাফল পরবর্তীতে আন্তর্জাতিক মিডিয়ার মনোযোগ আকর্ষণ করে। 

গবেষণার লক্ষ্য ছিল সার্স-কোভ-২- এর প্রাণঘাতীতা এবং রোগ প্রতিরোধ ক্ষমতা নির্ধারণ করা; যা রেকর্ড এর বাইরে থাকা সক্রিয় রোগীর আনুমানিক সংখ্যাকেও এতে অন্তর্ভুক্ত করে। 

যদিও নমুনার আকার কোনো গবেষণার প্রতিনিধিত্ব নির্ধারণ করে না,  বিশ্ব স্বাস্থ্য সংস্থার সুপারিশের চেয়ে বেশি লোক পরীক্ষা করেছেন উল্লেখ করে প্রধান তদন্তকারী স্ট্রিক দাবি করেন, গবেষণাটি "পরিসংখ্যানগতভাবে প্রতিনিধিত্বমূলক"।

সমালোচনা
--------

পরীক্ষণের একটি দুর্বলতা ছিল আইএফআর এর গণনা, যা কোভিড-১৯ এর প্রাণঘাতীতা প্রকাশ করে। মৃত্যুর সংখ্যা শুধুমাত্র ১৪ দিনের জন্য গণনা করা হয়েছিল। যেহেতু সংক্রমণের পরে সরাসরি মৃত্যুর চেয়ে অনেক সপ্তাহ পরেই অধিকাংশ মৃত্যু ঘটে, তাই পরীক্ষাটি মৃত্যুর অর্ধেকও ঠিকমতো তালিকাভুক্ত করতে পারেনি।[] এর অর্থ হল যে মূল আইএফআর হিসাব গণনার প্রায় দ্বিগুণ বেশি। ২০২০ সালের নভেম্বরে নেচার কমিউনিকেশনে গবেষণাটি প্রকাশিত হবার পর লেখকরা তাঁদের গণনা সংশোধন করেননি।

তথ্যসূত্র
---------

1. ↑  "Hendrik Streeck, Bianca Schulte, Beate Kuemmerer et al.: Infection fatality rate of SARS-CoV-2 infection in a German community with a super-spreading event"।
2. ↑  Sydney, Philip Oltermann Helen Davidson in; Orleans, Oliver Laughland in New (২০২০-০৪-০৯)। "The cluster effect: how social gatherings were rocket fuel for coronavirus"। *The Guardian*। আইএসএসএন 0261-3077। সংগ্রহের তারিখ ২০২০-০৪-১৫।
3. ↑  Burger, Reiner (২০২০-০৩-২৭)। "Ergebnisse ab nächster Woche: Am Beispiel von Heinsberg die Pandemie verstehen"। *Frankfurter Allgemeine Zeitung*। আইএসএসএন 0174-4909। সংগ্রহের তারিখ ২০২০-০৪-১৬।
4. ↑  Kaplan, Robert M.; Chambers, David A. (আগস্ট ২০১৪)। "Big Data and Large Sample Size: A Cautionary Note on the Potential for Bias": 342–346। আইএসএসএন 1752-8054। ডিওআই:10.1111/cts.12178। পিএমআইডি 25043853। পিএমসি 5439816 অবাধে প্রবেশযোগ্য।
5. ↑  Matthias Jauch (২০২০-০৪-১২)। "Die Veröffentlichung zu Heinsberg war nicht leichtfertig" (Tagesspiegel)। সংগ্রহের তারিখ ২০২০-০৪-১৬।  original text: "also statistisch absolut repräsentativ"
6. ↑  Schneider, Paula (২০২০-০৪-১৫)। "Unwissenschaftlich: Statistikerin zerlegt Heinsberg-Studie, auf die sich Laschet stützt"। *Focus*। সংগ্রহের তারিখ ২০২০-০৪-১৮।
7. ↑  "Neuer Wirbel um Streecks Heinsberg-Studie"। *ntv*। ২৭ নভেম্বর ২০২০। সংগ্রহের তারিখ ১৫ ডিসেম্বর ২০২০।
**কোমল চাউল** অসমে উৎপাদিত হওয়া একপ্রকারের চাল। সাধারণত চকোয়া, নানিয়া বা তেমনধরনের ধান থেকে কোমল চাউল উৎপাদন করা হয়। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

কোমল চাউলের একটি প্রকার বোকা চাউল ২০১৮ সালে ভারতের ভৌগোলিক স্বীকৃতি লাভ করে।

উৎপাদন
------

অসমের প্রায় সব জেলায় কোমল চাউলের চাষ করা হয়। প্ৰধানত শালি ধান হিসাবে এই চালের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই
ছিল দেহের শক্তিদায়ী ইন্ধন।

ভৌগোলিক স্বীকৃতি
----------------

২০১৬ সালে নলবাড়ির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন কোমল চাউলের একটি প্রকার বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।

পুষ্টি এবং ব্যবহার
------------------

কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে কোমল চাউল খাওয়া হয়। তাছাড়া নুন-তেল-আদা কিংবা তিওয়া বুট-মাষ ও ভোট জলকীয়ার আচারের সাথে কোমল চাউল খাওয়ার রীতি আছে। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।

তথ্যসূত্র
---------

1. ↑  "'The rice that needs no cooking': magic rice variety from Assam gets GI tag" (ইংরেজি ভাষায়)। ২০১৮-০৮-১১। সংগ্রহের তারিখ ২০১৯-০১-১৪।
2. ↑  "ভৌগোলিক চিহ্ন প্রাপ্ত অসমর যাদুকরী চাউল–কোমল চাউল বা বোকা চাউল : — বিকাশপেডিয়া"। সংগ্রহের তারিখ ২০১৯-০১-১৪।
3. ↑  "Boka Saul of Assam "That Needs No Cooking" Gets GI Tag » Northeast Today" (ইংরেজি ভাষায়)। ২০১৮-০৮-১০। ২০১৮-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-১৪।
4. ↑  "Soft rice grown in Assam in line for GI tag" (ইংরেজি ভাষায়)। সংগ্রহের তারিখ ২০১৯-০১-১৪।

টেমপ্লেট:ভৌগোলিক স্বীকৃতি
**পিথাগোরাসের ত্রিকোণমিতিক উপপাদ্য** হল ত্রিকোণমিতির মাধ্যমে পিথাগোরাসের উপপাদ্যর প্রকাশ। সাইন ও কোসাইন অপেক্ষকের ভিত্তিতে এটি রচিত। 

পিথাগোরাসের ত্রিকোণমিতিক উপপাদ্যতে বলা হয়েছে যে:

{\displaystyle \cos ^{2}(\theta )+\sin ^{2}(\theta )=1}
যেখানে sin2(*x*) মানে [sin(*x*)]2।

পিথাগোরাসের উপপাদ্যের সাথে সম্পর্ক ও প্রমাণ
-------------------------------------------

সদৃশ সমকোণী ত্রিভুজ যার θ কোণের সাইন ও কোসাইন অপেক্ষক দেখানো হয়েছে
{\displaystyle \sin \theta ={\frac {\mathrm {opposite} }{\mathrm {hypotenuse} }}={\frac {b}{c}}}
{\displaystyle \cos \theta ={\frac {\mathrm {adjacent} }{\mathrm {hypotenuse} }}={\frac {a}{c}}}
পিথাগোরাসের উপপাদ্য থেকে,

{\displaystyle \sin ^{2}\theta +\cos ^{2}\theta ={\frac {b^{2}}{c^{2}}}+{\frac {a^{2}}{c^{2}}}={\frac {b^{2}+a^{2}}{c^{2}}}={\frac {c^{2}}{c^{2}}}=1}

  

### অন্যান্য সম্পর্ক

এগুলিও পিথাগোরাসের ত্রিকোণমিতিক উপপাদ্য নামে পরিচিত।

১)

{\displaystyle \tan \theta ={\frac {\mathrm {opposite} }{\mathrm {adjacent} }}={\frac {b}{a}}}
{\displaystyle \sec \theta ={\frac {\mathrm {hypotenuse} }{\mathrm {adjacent} }}={\frac {c}{a}}}
{\displaystyle \tan ^{2}\theta +1={\frac {b^{2}}{a^{2}}}+1={\frac {b^{2}+a^{2}}{a^{2}}}={\frac {c^{2}}{a^{2}}}=\sec ^{2}\theta }
২)

{\displaystyle \cot \theta ={\frac {\mathrm {adjacent} }{\mathrm {opposite} }}={\frac {a}{b}}}
{\displaystyle \csc \theta ={\frac {\mathrm {hypotenuse} }{\mathrm {opposite} }}={\frac {c}{b}}}
{\displaystyle \cot ^{2}\theta +1={\frac {a^{2}}{b^{2}}}+1={\frac {b^{2}+a^{2}}{b^{2}}}={\frac {c^{2}}{b^{2}}}=\csc ^{2}\theta }

তথ্যসূত্র
---------

1. ↑  
Lawrence S. Leff (২০০৫)। *PreCalculus the Easy Way*বিনামূল্যে নিবন্ধন প্রয়োজন (7th সংস্করণ)। Barron's Educational Series। পৃষ্ঠা 296। আইএসবিএন 0-7641-2892-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্কটল্যান্ডের গ্লাসগো শহরের ক্যাথেড্রালে অবস্থিত চার্লস ম্যাকিন্টশের সমাধি
**চার্লস ম্যাকিন্টশ** (ইংরেজি: Charles Macintosh) (এফ আর এস) (২৯ ডিসেম্বর ১৭৬৬ – ২৫ জুলাই ১৮৪৩) একজন স্কটিশ রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।

জীবনী
-----

চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তার বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাদের এক পুত্রসন্তান হয়, যার নাম ছিল জর্জ ম্যাকিন্টশ।

চার্লস ম্যাকিন্টশ তার অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তার লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।

আরও দেখুন
---------

* বর্ষাতি

তথ্যসূত্র
---------

আরও পড়ুন
---------

* G. Macintosh, *+Macintosh&as\_brr=1 Biographical Memoir of the Late Charles Macintosh*, 1847
* R. B. Prosser, ‘Macintosh, Charles (1766–1843)’, rev. Geoffrey V. Morson, [[Oxford Dictionary of

National Biography]], Oxford University Press, 2004 (Subscription or library card required for online edition)

বহিঃসংযোগ
---------

* "Charles Macintosh"। *Science on the Streets*। University of Strathclyde।
**মাদ্দল কেলি** বা **মাদ্দলপাট্টু** হল কর্নাটকী সঙ্গীতে *ইলাথালম* বাদ্যের সমবেত ধূনের সহায়তা নিয়ে *মাদ্দলম* ড্রামের প্রধান উপকরণ হিসাবে উপস্থিত একটি সংগীত রীতি। শুধু মাদ্দলম কেলি সমাবেশে *চেন্দা* ড্রাম থাকেনা। পাঁচজন *মাদ্দলম* বাদকের সাথে যে মাদ্দল কেলি বাদিত হয় তাকে *পঞ্চমাদ্দলকেলি* বলা হয়; এবং দশ জন মাদ্দলম বাদক এই সমবেত বাদ্যযন্ত্রে অংশ নিলে সেই যন্ত্রসঙ্গীতকে বলা হয় *দশমাদ্দলকেলি*। এখানে মূলত আটটি-স্বরকম্পের ছন্দবদ্ধ চক্র ব্যবহৃত হয় যার নাম *চেম্বাদা* বা *আদি তালম* বলে। এটিতে *কুরু* নামে একটি বিভাগ রয়েছে, যেখানে ছন্দবদ্ধ চক্রগুলি ছয়-স্বরকম্পের *পাঞ্চারি* (*পাঞ্চারিককুরু*) হতে পারে, চোদ্দ-স্বরকম্পের *আদান্থা* (*আদান্থ-ককুরু*) এবং দশ-স্বরকম্পের *চাম্বা* (*চাম্বাককুরু*)। পণ্ডিতরা বলছেন থায়াম্বাকার সংযুক্তি মাদ্দল কেলি থেকেই বিকশিত হয়েছিল।

বর্ণনা
------

মাদ্দলম এবং চেন্দা কেলি হল কেরল মন্দিরের ঐতিহ্যবাহী সমবেত ঘাতবাদ্য প্রদর্শন। এতে মুখ্য ভূমিকায় একজন চেন্দা এবং একজন মাদ্দলম শিল্পী থাকে এবং একটি ইলাথালম (একজোড়া করতাল ) বাদক স্বরকম্পকে ধরে রাখতে তাদের সহায়তা করে। 
মন্দিরের সীমানার ভিতরে এ জাতীয় বাদন রাখা হয়, এবং গড়ে প্রায় ২০ মিনিট ধরে এটি বাজানো হয়। এটি বড় চেন্দা মেলামের (বেশিরভাগ পাঞ্চারি মেলাম) আগে অথবা একটি রাতভর কথাকলি নৃত্যানুষ্ঠানের আগে অনুষ্ঠিত হয়। উভয় ক্ষেত্রেই এটি সন্ধ্যার পরে অনুষ্ঠিত হয়।
চেন্দা-ও-মাদ্দলম কেলি মূলত দুটি ঘাতবাদ্য যন্ত্রের মধ্যে ক্রিয়া ও প্রতিক্রিয়া, এর মধ্যে একটি সহায়ক ভূমিকা পালন করে এবং অন্যটি প্রদত্ত তালের তাৎক্ষণিক পরিবর্তন করে।
কেলিতে বেশ কয়েকটি ছন্দবদ্ধ উত্তরণ রয়েছে যা থায়ম্বাকা নামে আরও বিস্তৃত চেন্দা সমবেত ঘাতবাদ্যের বিকাশে সহায়তা করেছে।

তথ্যসূত্র
---------

1. ↑  "Maddala Keli"। সংগ্রহের তারিখ ৬ মার্চ ২০২১।
2. ↑  "Maddalam and Chenda Keli"। সংগ্রহের তারিখ ৬ মার্চ ২০২১। [*স্থায়ীভাবে অকার্যকর সংযোগ*]

আরো দেখুন
---------

* পান্ডি মেলাম
* পাঞ্চারি মেলাম
* পঞ্চবাদ্যম
* কথাকলি
টার্মিনেটর ২ : জাজমেন্ট ডে এর পিনবল যন্ত্র
**পিনবল** আর্কেড গেমের একটি প্রকার, যা একটি প্লেবল টেবিল (বা "পিনবল মেশিন") নামে একটি গ্লাস-আচ্ছাদিত মন্ত্রিসভাের অভ্যন্তরে একটি বা একাধিক ইস্পাত বলের মধ্যে একটি প্লেয়ারের মাধ্যমে প্লেয়ার দ্বারা পয়েন্ট স্কোর করে। খেলার প্রাথমিক উদ্দেশ্য যতটা সম্ভব পয়েন্ট স্কোর করা হয়। অনেক আধুনিক পিনবল মেশিনের মধ্যে একটি গল্পের লাইন রয়েছে যেখানে প্লেয়ারটি গল্পটি সম্পূর্ণ করার জন্য নির্দিষ্ট কিছু নির্দিষ্ট উদ্দেশ্যগুলি অবশ্যই শেষ করতে হবে, সাধারণত গেমটি সম্পূর্ণ করার বিভিন্ন পদ্ধতির জন্য উচ্চ স্কোর উপার্জন করে। বল খেলা ক্ষেত্রে বিভিন্ন লক্ষ্য আঘাত যখন পয়েন্ট অর্জন করা হয়। একটি ড্রেন খেলার মাঠের নিচে অবস্থিত, আংশিকভাবে প্লেয়ার নিয়ন্ত্রিত প্লাস্টিক ব্যাট দ্বারা সুরক্ষিত flippers বলা হয়। সমস্ত বল ড্রেনের মধ্যে একটি নির্দিষ্ট সংখ্যক সময় পরে একটি খেলা শেষ হয়। সেকেন্ডারি উদ্দেশ্যগুলি বাজানো সময় ("অতিরিক্ত বলগুলি" উপার্জন করে এবং যতক্ষণ সম্ভব বল যতক্ষণ না খেলতে থাকে) এবং বোনাস গেমগুলি ("প্রতিলিপি" হিসাবে পরিচিত) উপার্জন করতে সর্বাধিক সময় ব্যয় করতে হয়।
**মাদাম কামা** (২৪ সেপ্টেম্বর, ১৮৬১ - ১৩ আগস্ট, ১৯৩৬) বা **ভিকাজী রুস্তম কামা** ছিলেন ভারতীয় স্বাধীনতা সংগ্রামী ও বিপ্লবী আন্দোলনের গুরুত্বপূর্ণ ব্যক্তিত্ব। তাকে ভারতীয় বিপ্লববাদের জননী বলা হয়।

প্রারম্ভিক জীবন
---------------

মাদাম কামা ১৮৬১ সালে ব্রিটিশ ভারত বোম্বাইতে একটি পারসি পরিবারে জন্মগ্রহণ করেন, তার পিতার নাম ছিল ভিখাই সোরাব প্যাটেল। তিনি আলেকজান্দ্রা নেটিভ গার্লস ইনস্টিটিউশনে পড়াশোনা করেন। ১৮৮৫ সালে ভিখাজি কামা রুস্তম কামাকে বিবাহ করেছিলেন। তার স্বামী পেশায় আইনজীবী ও ইংরেজপন্থী ছিলেন। ভিখাজি রুস্তম কামা সামাজিক ও জনকল্যাণমূলক কাজে বেশিরভাগ সময় ব্যস্ত থাকতেন।

বিপ্লবী কর্মকাণ্ড
-----------------

১৮৯৬ সালে বোম্বাই এলাকায় দুর্ভিক্ষ ও প্লেগ আক্রান্ত হলে কামা মেডিকেল কলেজের সেবামূলক কাজে যোগ দেন ও নিজেও প্লেগে আক্রান্ত হন। স্বাস্থ্যোদ্ধারের জন্যে লন্ডন যান তিনি। ১৯০৮ সালে বিপ্লবী শ্যামজী কৃষ্ণ বর্মা ও দাদাভাই নৌরোজি
>র সাথে তার আলাপ হয়। তিনি নৌরোজির ব্যক্তিগত সচিব ছিলেন। কামা হোমরুল আন্দোলনের সাথে যুক্ত হয়ে পড়েন। ব্রিটিশ সরকার তার এই কার্যকলাপ ভাল চোখে দেখেনি। দেশে ফেরার জন্য তাকে মুচলেকা দেওয়ার প্রস্তাব দেওয়া হয় এই শর্তে যে তিনি ব্রিটিশ বিরোধী স্বাধীনতা আন্দোলন এর সাথে নিজেকে সংযুক্ত রাখবেননা, কামা এই প্রস্তাব প্রত্যাখ্যান করেন। প্যারিসে গিয়ে তিনি প্যারিস ইন্ডিয়া সোসাইটি তৈরি করেন বিদেশে বসবাসস্থিত জাতীয়তাবাদী ব্যক্তিদের সাথে। ১৯০৭ খ্রিষ্টাব্দের ২২ আগস্ট তিনি জার্মানির স্টুটগার্ট শহরে অনুষ্ঠিত এক আন্তর্জাতিক সমাজবাদী সম্মেলনে করেন। সেই সম্মেলনে ভারতের তিন রঙা পতাকার নিচে দাঁড়িয়ে ভারতে ব্রিটিশ শাসন ও শোষণের তীব্র সমালোচনা করেন মাদাম কামা। বিপ্লবীদের দমন পীড়ন নির্যাতন চালিয়ে বিপ্লবী কার্যকলাপ বন্ধ করার জন্য বিলাতে ভারত সচিবের একান্ত সচিব স্যার কার্জন উইলি সক্রিয় ছিলেন। ফলে শ্যামজি কৃশণবর্মার ঘনিষ্ট সহযোগী মদন লাল ধিংড়া কার্জন উইলিকে হত্যা করে বিপ্লবীদের ওপর নির্যাতনের প্রতিশোধ নেন। এই ঘটনাকে কেন্দ্র করে লন্ডনে কঠোর নিরাপত্তামূলক ব্যবস্থা নেওয়া হয়। বিনায়ক দামোদর সাভারকরকে গ্রেপ্তার করে বিচারের জন্য ভারতে পাঠানো হয়। পথিমধ্যে সাভারকর পালাবার চেষ্টা করেন ফ্রান্স উপকূলে। এসময় মাদাম কামার সাহায্য পাওয়ার সুযোগ তিমি পাননি। তাকে ধরে ব্রিটিশ পুলিশ। কামাকেও ফেরত পাঠানোর দাবী তোলে ইংল্যান্ড কিন্তু ফ্রান্স সরকার তা গ্রহণ না করায় শ্রীমতি কামার সম্পত্তি বাজেয়াপ্ত করে। সোভিয়েত রাশিয়া থেকে রুশ বিপ্লবের নেতা লেনিন শ্রীমতি কামাকে আমন্ত্রন জানান তার দেশে আশ্রয় নেওয়ার জন্যে যদিও কামা সেখানে যেতে পারেননি।

মৃত্যু
------

১৩ই আগস্ট ; ১৯৩৬

তথ্যসূত্র
---------
**চার্লস ফাদার স্টোওয়েল ম্যারিয়ট** (ইংরেজি: Charles Marriott; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন **চার্লস ম্যারিয়ট**। তবে জন্ম নিবন্ধন বহিতে তার নাম **চার্লি স্টোওয়েল ম্যারিয়ট** লিপিবদ্ধ করা হয়েছিল।

প্রারম্ভিক জীবন
---------------

১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।

আন্তর্জাতিক ক্রিকেট
-------------------

ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।

কিন্তু ফিল্ডার ও ব্যাটসম্যানরূপে তিনি কম সফল ছিলেন। প্রথম-শ্রেণীর ক্রিকেটে সর্বমোট ৫৭৪ রান তোলেন অথচ উইকেট পেয়েছিলেন ৭১১টি। ম্যারিয়ট দুইবার বিদেশ সফর করেন। প্রথমবার ১৯২৪-২৫ মৌসুমে সম্মানীয় লিওনেল টেনিসন ও দ্বিতীয়বার ১৯৩৪-৩৫ মৌসুমে ডগলাস জারদিনের নেতৃত্বে এমসিসি দলের সাথে ভারত সফরে যান।

তথ্যসূত্র
---------

1. ↑  "3rd Test: England v West Indies at The Oval, Aug 12-15, 1933"। *espncricinfo*। সংগ্রহের তারিখ ১৩ ডিসেম্বর ২০১১।
2. 1 2 3  Frindall, Bill (২০০৯)। *Ask Bearders*। BBC Books। পৃষ্ঠা 47–48। আইএসবিএন 978-1-84607-880-4।

আরও দেখুন
---------

* জে. জে. ফেরিস
* এক টেস্টের বিস্ময়কারী
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা
* টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে চার্লস ম্যারিয়ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চার্লস ম্যারিয়ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Scorecard of Charles Marriott's only Test match
**আলেপ্পির ছোবড়া** বলতে ভারতের কেরল রাজ্যের আলেপ্পি জেলার চের্তলা তহশিল ও অম্বলপ্পিতে তৈরি ছোবড়া পণ্যকে বোঝায়। এই অঞ্চলের ছোবড়া উৎপাদন ১৮৫৯ সালের দিকে শুরু হয়েছিল। বিশ্ব বাণিজ্য সংস্থা (ডাব্লুটিও) ২০০৭ সালে "অ্যালেপ্পির ছোবড়া" -কে ভৌগোলিক নির্দেশকের মর্যাদা দিয়েছে। 

অম্বলপ্পি জেলার অর্থনীতি মূলত কৃষি ও সামুদ্রিক পণ্যের উপর নির্ভরশীল। জেলাটি শিল্পগতভাবে পিছিয়ে থাকলেও ছোবড়া ও ছোবড়া পণ্য, সামুদ্রিক পণ্য, বিভিন্ন ধরনের হস্তশিল্প ইত্যাদির উপর ভিত্তি করে কিছু ঐতিহ্যবাহী শিল্প খুব প্রথম থেকেই এখানকার অর্থনীতির উপর প্রভাব ফেলেছে। জেলাটি কেরালায় ছোবড়া শিল্পের ঐতিহ্যবাহী স্থান হিসাবে পরিচিত।

ছোবড়া বোর্ড ১৯৫৫ সালে ছোবড়া শিল্প আইন, ১৯৫৫ এর অধীনে কেন্দ্রীয় সরকার প্রতিষ্ঠা করেছিল। কালাভুরে এখানে একটি ছোবড়া গবেষণা ইনস্টিটিউটও কার্যকর রয়েছে। জাতীয় ছোবড়া প্রশিক্ষণ ও নকশা কেন্দ্রটি ১৯৬৫ সালে অম্বলপ্পিতে প্রতিষ্ঠিত হয়েছিল।

অম্বলপ্পিকে প্রাচ্যের ভেনিস হিসাবে বিবেচনা করা হয় এবং জেলার সামগ্রিক উন্নয়নের পথ সুগম হয়েছে। ইদানীং, কেরালার বাণিজ্যিক রাজধানী এরনাকুলামের সাথে নতুন রেল যোগাযোগ চালু হওয়ার সাথে সাথে জেলায় শিল্প বিকাশ আশার আলো দেখছে। আগামী কয়েক বছরের মধ্যে, আশা করা হচ্ছে যে, অম্বলপ্পি জেলায় শিল্প সম্প্রসারণের অনুকূল পরিবেশের কারনে এ জেলা তার হারানো গুরুত্ব ফিরে পেতে পারে।

প্রধান পণ্য
-----------

* ছোবড়ার বিছানা
* ছোবড়া মাদুর
* ছোবড়া কার্পেট

ইতিহাস
------

১৮৫৯ সালে আইরিশ-মার্কিন উদ্যোক্তা জেমস দারাগ *অ্যালেপ্পি দারাগ স্মাইল অ্যান্ড কোম্পানি* নামে ভারতে প্রথম ছোবড়া কারখানা প্রতিষ্ঠা করেছিলেন। ছোবড়াকে আমেরিকান ইংরেজিতে কোকোয়া ম্যাট বলা হত এবং দারাগ স্মাইল অ্যান্ড কোং লিমিটেডের অফিস এবং বিক্রয়কেন্দ্র ছিল ১৭৭, ওয়াটার স্ট্রিট, নিউইয়র্ক সিটিতে।

তথ্যসূত্র
---------

1. ↑  Geographical Indication status to Alleppey Coir
2. ↑  "Coir manufacturing at Alappuzha"। *www.alappuzha.com*। সংগ্রহের তারিখ ২০২১-০৩-০১।
3. ↑  "Alleppy Coir in India - Swadesi | Made in India" (ইংরেজি ভাষায়)। ২০২১-০১-২৩ তারিখে মূল থেকে আর্কাইভ করা। সংগ্রহের তারিখ ২০২১-০৩-০১।
<?>
**এই নিবন্ধে আধ্বব চিহ্ন রয়েছে।** সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

**এই নিবন্ধে ইন্ডিক পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন।

**গ** হলো ভারতীয় আবুগিদার তৃতীয় ব্যঞ্জনবর্ণ। আধুনিক ভারতীয় লিপিগুলিতে গ ব্রাহ্মি বর্ণ ga থেকে উদ্ভূত হয়েছে যা কি-না গুপ্ত বর্ণ -এর মধ্য দিয়ে সম্ভবত আরামাইক  (gimel, /g/) থেকে উদ্ভূত হয়েছে।

গণিতে গ (ग)
-----------

### আর্যভট্টের ব্যবহার

ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ग’র বিভিন্ন রূপের মানসমূহ নিচে দেয়া হল:

* ग [gə] = ৩ (३)
* ग [gɪ] = ৩০০ (३००)
* गु [gʊ] = ৩০,০০০ (३० ०००)
* गृ [gri] = ৩,০০০,০০০ (३० ०० ०००)
* गॣ [glə] = ৩×১০৮ (३०८)
* गे [ge] = ৩×১০১০ (३०१०)
* गै [gɛː] = ৩×১০১২ (३०१२)
* गो [goː] = ৩×১০১৪ (३०१४)
* गौ [gɔː] = ৩×১০১৬ (३०१६)

বাংলা গ
-------

মূল নিবন্ধ: গ
**গ** (আ-ধ্ব-ব: [ga]) হলো বাংলা বর্ণমালার তৃতীয় ব্যঞ্জনবর্ণ এবং ১৮তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'গ' হলো একটি অর্ধমাত্রাযুক্ত ব্যঞ্জনবর্ণ।

### বৈশিষ্ট্য

এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ অল্পপ্রাণ ধ্বনি।

দেবনাগরী গ
----------

তথ্যসূত্র
---------

1. ↑  Ifrah, Georges (২০০০)। *The Universal History of Numbers. From Prehistory to the Invention of the Computer* (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
**ডেনিস জিওফ্রি কোক** (২ জুন, ১৯২৪ – ২ জুলাই, ২০০৮) একজন কানাডীয় বিমানসেনা ও ব্রিটিশ কলাম্বিয়া নিউ ডেমোক্রেটিক পার্টি(এনডিপি)'র রাজনীতিবিদ ছিলেন। তিনি ব্রিটিশ কলাম্বিয়ার আইনসভায় ১৯৬৯ হতে ১৯৮৬ পর্যন্ত নিউ ওয়েস্টমিনিস্টার নির্বাচনী এলাকার প্রতিনিধিত্ব করেছিলেন। রাজনৈতিক হিসবে তিনি নারী অধিকার ও স্বাস্থ্য সেবা উন্নয়নের ক্ষেত্রে অনন্য ভূমিকা পালন করেছিলেন।

প্রারম্ভিক ও পারিবারিক জীবন
---------------------------

ডেনিস কোক আলবার্টার আথাবাস্কায় একটি খামারে বড় হয়েছিলেন। বিদ্যালয়ের শিক্ষা শেষে দ্বিতীয় বিশ্বযুদ্ধের সময় ১৯৪৩ সালে তিনি সরাসরি রয়েল কানাডিয়ান এয়ার ফোর্সে চাকরি করেছিলেন। রাজনীতিবিদ হওয়ার আগে তিনি ট্রাক চালক, পণ্য বিপণণ কর্তা ও কেরানী, বীমা বিপণনের কাজ করেছিলেন। ব্যক্তিগত জীবনে তিনি ইয়োভেনের সাথে বিবাহ বন্ধনে আবদ্ধ ছিলেন। তার স্ত্রী এনডিপি'র রাজ্য সাধারণ সম্পাদক ছিলেন। ১৯৭০ দশকে এই দম্পতিকে তাদের কর্মদক্ষতার জন্য 'কোক মেশিন' ডাকা হতো।

রাজনৈতিক জীবন
-------------

ডেনিস কোক ১৯৭২ থেকে ১৯৭৫ পর্যন্ত ডেভ ব্যারেটের অধীনে ব্রিটিশ কলাম্বিয়া রাজ্যের স্বাস্থ্য ও আবাসন মন্ত্রী হিসাবে দায়িত্ব পালন করেছিলেন। ক্ষমতায় থাকাকালীন তিনি রাজ্যের প্রথম গণ অ্যাম্বুলেন্স সেবা তৈরি করেছিলেন, যা ছিল নতুন নকশার অ্যাম্বুলেন্স দিয়ে গড়া সমগ্র রাজ্য জুড়ে বিস্তৃত, পেশাগত মানদন্ডে উচ্চ সেবা। এর মাধ্যমে তিনি ব্যক্তিগত এবং পৌরসভার উদ্যোগে অ্যাম্বুলেন্স সেবা প্রতিস্থাপন করেছিলেন। তিনি কুইন্স পার্ক হাসপাতালের ভবন এবং রয়েল কলম্বিয়ান হাসপাতালের পুনর্গঠনেও নেতৃত্ব দেন।

মৃত্যু
------

ডেনিস কোক ২০০৮ সালের ২ জুলাই, ৮৪ বছর বয়সে রয়েল কলাম্বিয়ান হাসপাতালে স্ট্রোকের পর মৃত্যু বরণ করেন।

তথ্যসূত্র
---------

1. 1 2 3  "NDP's Dennis Cocke dies at 84"। *ভ্যানকুভার সান*। জুলাই ৪, ২০০৮। মার্চ ২৪, ২০১৬ তারিখে মূল থেকে আর্কাইভ করা। সংগ্রহের তারিখ ২০১২-০১-২০।
প্রবেশদ্বার: জীবনী রাজনীতি
নিয়াচুর চিঠি, রোমানিয়ান ভাষায় রচিত প্রাচীনতম বেঁচে থাকা দলিলটিতে "রুমানিয়ান" শব্দের প্রাচীন উপস্থিতি রয়েছে

এটি গ্রেগরীয় বর্ষপঞ্জী অনুযায়ী ১৫২০-এর দশক। এটি শুরু হয়েছে ১লা জানুয়ারি, ১৫২০ থেকে এবং শেষ হয়েছে ৩১ ডিসেম্বর, ১৫২৯ তারিখে।

ঘটনা
----

### ১৫২০

এই অনুচ্ছেদটি ১৫২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২১

এই অনুচ্ছেদটি ১৫২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২২

এই অনুচ্ছেদটি ১৫২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৩

এই অনুচ্ছেদটি ১৫২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৪

এই অনুচ্ছেদটি ১৫২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৫

এই অনুচ্ছেদটি ১৫২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৬

এই অনুচ্ছেদটি ১৫২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৭

এই অনুচ্ছেদটি ১৫২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৮

এই অনুচ্ছেদটি ১৫২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫২৯

এই অনুচ্ছেদটি ১৫২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**সিনড** ( /ˈsɪnəd/ ) হল কোন খ্রিস্টান সম্প্রদায়ের একটি ধর্মসভা। সাধারণত মতবাদ, প্রশাসন বা প্রয়োগের বিষয়ে সিদ্ধান্ত নেওয়ার জন্য এই সভা ডাকা হয়। *সিনড* শব্দটি গ্রিক: σύνοδος [ˈsinoðos] থেকে এসেছে, যার অর্থ "সমাবেশ" বা "সভা" এবং এটি ল্যাটিন শব্দ *concilium* সাথে সাদৃশ্যপূর্ণ যার অর্থ "অধিবেশন" বা "পরিষদ"। মূলত, সিনোড ছিল বিশপদের সভা, এবং শব্দটি এখনও ক্যাথলিক মণ্ডলী,[] ওরিয়েন্টাল অর্থোডক্সি এবং ইস্টার্ন অর্থোডক্সিতে সেই অর্থে ব্যবহৃত হয়। বর্তমানে শব্দটি বেশিরভাগ একটি নির্দিষ্ট চার্চের গভর্নিং বডিকে, এর সদস্যরা মিটিং করছে বা না করছে বোঝাতে ব্যবহৃত হয়। কখনও কখনও এটি সিনড দ্বারা পরিচালিত একটি চার্চকে নির্দেশ করে।

কখনও কখনও "জেনারেল সিনড" বা "জেনারেল কাউন্সিল" দ্বারা একটি ইকুমেনিকাল কাউন্সিলকে বোঝানো হয়। *সিনড* শব্দটি কিছু অটোসেফালাস ইস্টার্ন অর্থোডক্স চার্চ পরিচালনাকারী উচ্চ-পদস্থ বিশপের স্থায়ী পরিষদকে বোঝাতেও ব্যবহৃত হয়। একইভাবে, পাদ্রিতান্ত্রিক এবং প্রধান আর্কিপিস্কোপাল ইস্টার্ন ক্যাথলিক চার্চগুলির প্রতিদিনের শাসনের ভার একটি স্থায়ী সিনোড বা ধর্মসভার হাতে ন্যস্ত করা হয়।

বিভিন্ন সম্প্রদায়ে ব্যবহার
---------------------------

### ইস্টার্ন অর্থোডক্স এবং ওরিয়েন্টাল অর্থোডক্স

 ১৯১৭ সালের পবিত্র সোবর, মস্কোর প্যাট্রিয়ার্ক হিসাবে সেন্ট টিখোনের নির্বাচনের পর।
ইস্টার্ন অর্থোডক্স এবং ওরিয়েন্টাল অর্থোডক্স চার্চগুলিতে, সিনড হল প্রতিটি স্বায়ত্তশাসিত চার্চের মধ্যে বিশপের সভা এবং বিশপ নির্বাচন ও আন্তঃবিশপীয় ধর্মীয় আইন প্রতিষ্ঠার প্রাথমিক মাধ্যম।

*সোবোর* (চার্চ স্লাভোনিক: съборъ, "অ্যাসেম্বলি") হল, একটি আনুষ্ঠানিক সমাবেশ বা বিশপের কাউন্সিল যেখানে বিশ্বাস, নৈতিকতা, আচার, এবং প্রামাণিক ও সাংস্কৃতিক জীবনের বিষয়গুলি মোকাবেলা করার জন্য গির্জার প্রতিনিধিত্বকারী অন্যান্য করণিক এবং সাধারণ প্রতিনিধিগণ একত্রিত হন। পশ্চিমা চার্চগুলির সিনড একই রকম, তবে এটি সাধারণত বিশপদের সমাবেশে সীমাবদ্ধ থাকে।

শব্দটি রোমানিয়ান অর্থোডক্স চার্চের সাথে স্লাভিক ভাষা (রাশিয়ান, ইউক্রেনীয়, বুলগেরিয়ান, সার্বিয়ান এবং ম্যাসেডোনিয়ান অর্থোডক্স চার্চ) ব্যবহার করে এমন পূর্বদেশীয় অর্থোডক্স চার্চগুলির মধ্যে পাওয়া যায়।

#### বিধানসভা

তথ্যসূত্র
---------

1. 1 2  *Sobor* in the *Encyclopedia of Ukraine* online
**সোল সংগীত** হল জনপ্রিয় সংগীত যা ১৯৫০ এবং ১৯৬০ এর শুরুর দিকে আফ্রো-আমেরিকান সমাজে উত্পত্তি লাভ করে। এটি আফ্রো-আমেরিকান গস্পেল সংগীত, ব্লুজ এবং জাজের সংমিশ্রণে তৈরি। সোল সংগীত নাচের জন্য আমেরিকাতে খুবই বিখ্যাত এবং মটন, আটলান্টিক ও স্ট্যাক্স নথির লেবেল্গুলো খুবই প্রভাব ফেলেছিলো বেসামরিক অধিকার আন্দোলনে।

রক এবং রোল হল অব ফেইম অনুযায়ী সোল সংগীতের উত্পত্তি হয়েছে গস্পেল সংগীত এবং ব্লুজের রূপান্তরের মধ্য দিয়ে।চিত্তাকর্ষক সুর,হাততালি এবং অনিয়মিত দৈহিক নড়ন সোল সংগীতের অন্যতম বৈশিষ্ট্য।অন্য বৈশিষ্ট্যগুলো হল গায়কদের মধ্যে জিজ্ঞাসা ও জবাব এবং সমবেত সংগীত পরিবেশন।এ সংগীতে মাঝেমাঝে তাৎক্ষণিক সংযোজন করা হয় যেমনঃ নানা ধরনের আওয়াজ সংযোজন।সোল সংগীত আফ্রো-আমেরিকান একত্বতার প্রতিফলন ঘটায় এবং আফ্রো-আমেরিকান সংস্কৃতিতে গুরুত্বপূর্ণ ভূমিকা পালন করে।

১৯৬০ সালে সোল সংগীত আর এন্ড বি এর পপ তালিকায় আধিপত্য করেছে।কিন্তু ১৯৬৮ সাল থেকে সোল সংগীতের এ ধারাটি ভাঙ্গতে শুরু করেছে।কিছু কিছু সোল শিল্পী ফাংক সংগীতে মনোযোগ দিল আবার কেউ কেউ বাস্তবধর্মী স্লিকার সংগীতে মনোযোগ দিলেন।১৯৭০ এর শুরুর দিকে সোল সংগীত সাইকেডেলিক রক দ্বারা প্রভাবিত হয়।

সোল সংগীতের প্রধান উপধারাগুলো হল ডেট্রয়েট সোল,ডিপ সোল,মেমফিস সোল,ব্রিমিংহাম সোল,নিউ ওরিয়ান্স সোল,শিকাগো সোল,ফিলাডেলফিয়া সোল,নিও সোল এবং হাইপার সোল প্রভৃতি।

উৎস
---

আফ্রো-আমেরিকানদের মধ্যে সোল শব্দটি ব্যবহৃত হয় তাদের আফ্রো-আমেরিকান হওয়ার অনুভূতি প্রকাশের মাধ্যম হিসেবে।সংগীততত্ত্বিক ব্যারি হ্যানসেন এর মতে,

"যদিও সোল সংগীত আর এন্ড বি এর তালিকায় ছিলো ১৯৫০ এর শুরুর দিকে এবং শুধুমাত্র অতি উত্সাহী কিছু সাদা চামড়ার লোকেরা সোল সংগীত ঐ সময়ে উপভোগ করেছিলো।

বাকীদেরকে ১৯৬০ সাল পর্যন্ত অপেক্ষা করতে হয়েছিল।"

১৯৬০ সালে সুর এবং ব্লুজের নগরায়ণ এবং বাণিজ্যিকীকরণের ফল হল সোল সংগীত।আফ্রো-আমেরিকানদের গর্ব এবং সংস্কৃতির ধারক হল এই সোল সংগীত।আর গস্পেল থেকে উদ্ভূত জাজ স্টাইলই হল সোল জাজ।যেহেতু শিল্পী ও আয়োজকরা আফ্রিকান আমেরিকান অন্য ধারার গান গুলোতে গস্পেল ও সোল জাজের কৌশলগুলো ব্যবহার করছে ,তাই সোল শব্দটি ছাতার মত আফ্রো-আমেরিকান সকল ধারার গানে ছড়িয়ে পড়েছে।ক্লাইড ম্যাকফ্যাটার,হ্যাংক ব্যালার্ড এবং এটা জেমসের রেকর্ডিংগুলো ১৯৫০ সালে সোল সঙ্গীতের উত্থান ঘটিয়েছে।রে চার্লসকে সবচেয়ে জনপ্রিয় সোল সংগীত শিল্পী হিসেবে গ্ণ্য করা হয় এবং তিনি এত জনপ্রিয় হয়েছেন ১৯৫৪ সালে মুক্তি পাওয়া তার "আই গট আ উইম্যান" সিরিজটির জন্য।সংগীতশিল্পী ববি উইম্যাক বলেছিলেন,"রে ছিল অত্যন্ত প্রতিভাবান এবং সে সোল সংগীতকে সামনের দিকে নিয়ে গেছে।"

লিটল রিচার্ড এবং জেমস ব্রাউন উভয়েই সোল সংগীত জগতে সমপ্রভাবশালী ছিলেন।ব্রাউনকে "গডফাদার অব সোল মিউজিক" বলা হত এবং রিচার্ড নিজেকেই নিজে "কিং অব রকিং এন্ড রলিন,রিদম এন্ড ব্লুজ সোলইন" হিসেবে প্রচার করত।

তথ্যসূত্র
---------

1. ↑  Max Mojapelo (২০০৮)। *Beyond Memory: Recording the History, Moments and Memories of South African Music*। African Minds। পৃষ্ঠা 1–। আইএসবিএন 978-1-920299-28-6। সংগ্রহের তারিখ সেপ্টেম্বর ১১, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)